O‘zbekiston Respublikasida avtomobil transportini boshqarish tizimini takomillashtirishga doir tashkiliy chora-tadbirlar to‘g‘risida

O‘zbekiston Respublikasi Prezidentining “Avtomobil transportini boshqarish tizimini yanada takomillashtirish chora-tadbirlar to‘g‘risida” 2018-yil 6-martdagi PQ-3589-son qarori ijrosini ta’minlash maqsadida Vazirlar Mahkamasi qaror qiladi:
 1. Quyidagilar: 
 O‘zbekiston avtomobil transporti agentligi to‘g‘risidagi nizom 1-ilovaga muvofiq;
 O‘zbekiston avtomobil transporti agentligi xodimlarining idoraviy formali kiyim-bosh va tanish belgilari namunalari 2-ilovaga* muvofiq;
 O‘zbekiston avtomobil transporti agentligi xodimlarining idoraviy formali kiyim-bosh va tanish belgilari tavsiflari 3-ilovaga* muvofiq tasdiqlansin.
 2. Quyidagilarni: 
 Kemachilik registri bo‘limini O‘zbekiston avtomobil transporti agentligidan (keyingi o‘rinlarda “O‘zavtotrans” agentligi deb ataladi) O‘zbekiston Respublikasi Favqulodda vaziyatlar vazirligiga topshirish-qabul qilish bo‘yicha 4-ilovaga muvofiq tarkibda;
 Nukus avtomobil yo‘llari xo‘jaligi va xizmatlar ko‘rsatish kasb-hunar kollejini, Andijon transport va xizmatlar ko‘rsatish kasb-hunar kollejini hamda Samarqand avtomobil yo‘llari kasb-hunar kollejini O‘zbekiston Respublikasi Oliy va o‘rta maxsus ta’lim vazirligidan “O‘zavtotrans” agentligiga topshirish-qabul qilish bo‘yicha 5-ilovaga muvofiq tarkibda komissiyalar tuzilsin.
 Komissiyalar o‘z vaqtida va to‘liq xatlovdan o‘tkazish hamda belgilangan tartibda, o‘tkazilayotgan mol-mulk, binolar, inshootlarni hamda kemachilik registri bo‘limi va kasb-hunar kollejlarining tegishli xizmat hujjatlarini topshirish-qabul qilishni ta’minlasinlar.
 3. Shahar yo‘lovchi transportini boshqarish bo‘yicha maxsus vakolatli organlar va departamentlarni “O‘zavtotrans” agentligining tegishli hududiy boshqarmalariga birlashtirish bo‘yicha Komissiya (A.J. Ramatov) quyidagilarni ta’minlasin:
 a) maxsus vakolatli organlar va departamentlarni “O‘zavtotrans” agentligi hududiy boshqarmalarining tashkiliy tuzilmasiga muvofiq birlashtirish doirasida hududiy boshqarmalarni quyidagi yo‘nalishlar bo‘yicha mutaxassislar bilan qo‘shimcha ravishda to‘ldirish:
 tariflarni shakllantirish va tenderlar o‘tkazish;
 dispetcherlik nazorati, avtomobilda tashishlarni muvofiqlashtirish;
 axborot-kommunikatsiya texnologiyalarini joriy etish;
 yuridik xizmat ko‘rsatish;
 b) Qoraqalpog‘iston Respublikasi Vazirlar Kengashi, viloyatlar va Toshkent shahri hokimliklari bilan hamkorlikda ikki oy muddatda:
 binolar va inshootlarni hamda xizmat hujjatlari va boshqa mol-mulkni maxsus vakolatli organlar va departamentlardan “O‘zavtotrans” agentligi hududiy boshqarmalariga topshirish-qabul qilish;
 maxsus vakolatli organlar va departamentlarning shtatlar qisqarishi munosabati bilan bo‘shatilayotgan xodimlari bilan mehnat shartnomalarini mehnat qonunchiligiga muvofiq to‘xtatish. 
 4. Belgilab qo‘yilsinki:
 “O‘zavtotrans” agentligi hududiy boshqarmasiga birlashtirish davrida qisqartiriladigan maxsus vakolatli organlar va departamentlar xodimlari uchun mehnat va ish haqi to‘lash shartlari maxsus vakolatli organlar va departamentlar mablag‘lari hisobidan belgilangan tartibda mehnat shartnomalari to‘xtatilgunga qadar saqlanadi;
 “O‘zavtotrans” agentligi hududiy boshqarmasiga ishga qabul qilinayotgan shaxslarga avtomobil transporti xizmatchilari lavozimlariga va ishchi kasblariga nisbatan Tarmoq tarif-malakaviy ma’lumotnomasiga muvofiq, malaka talablari qo‘yiladi.
 5. O‘zbekiston Respublikasi Transport vazirligi Qoraqalpog‘iston Respublikasi Vazirlar Kengashi, viloyatlar va Toshkent shahri hokimliklari bilan birgalikda:
 a) 2019-yilning II yarim yilligidan boshlab avtovokzallar va avtostansiyalar faoliyatini boshqarish va tartibga solish yuzasidan markazlashgan tizimning quyidagilarni ta’minlovchi amaliy faoliyat ko‘rsatish mexanizmini ishlab chiqsin va joriy etsin:
 avtovokzal va avtostansiyalarni ilg‘or axborot-kommunikatsiya texnologiyalari bilan jihozlash, avtovokzal va avtostansiyalar hamda O‘zbekiston Respublikasi Transport vazirligi o‘rtasida axborot-tarmoq aloqasining zamonaviy infratuzilmasini shakllantirish;
 avtovokzal va avtostansiyalarga, ularning imkoniyatlaridan to‘liq foydalanish maqsadida yo‘lovchilar yo‘nalishlarini biriktirish;
 yo‘lovchilarga xizmat ko‘rsatish bo‘yicha, shu jumladan, aholini yo‘nalishlar, variantlar va belgilangan manzilga yetib boruvchi transport turlari haqida xabardor qilish yuzasidan xizmatlarning keng miqyosdagi ro‘yxatini taqdim etish;
 b) yo‘lovchilarni ruxsatnoma hujjatlarisiz chiqarish/tushirish bilan noqonuniy shug‘ullanuvchi sun’iy avtoturargohlar faoliyatini tartibga solish bilan bog‘liq masalalarni hal etish;
 v) O‘zbekiston Respublikasi Ichki ishlar vazirligi bilan birgalikda uch oy muddatda, shaharlararo, viloyatlararo va xalqaro avtobus yo‘nalishlaridagi avtobuslarning optimal ish tartibi yuzasidan takliflarni O‘zbekiston Respublikasi Vazirlar Mahkamasiga kiritish; 
 g) uch oy muddatda quyidagilarni ta’minlasin:
 mahalliy davlat hokimiyati organlari tasarrufidagi umumiy foydalanish yo‘lovchilar yo‘nalishlaridagi oraliq to‘xtash bekatlarini xatlovdan o‘tkazish, yangi to‘xtash bekatlarini qurish, mavjudlarini rekonstruksiya qilish va ta’mirlashga bo‘lgan ehtiyojlarni aniqlash;
 xatlovlar yakunlari bo‘yicha O‘zbekiston Respublikasi Vazirlar Mahkamasiga 2018 — 2021-yillar mobaynida to‘xtash bekatlarini shaharlar va tumanlar markazlarida bosqichma-bosqich qurish, rekonstruksiya qilish va ta’mirlash yuzasidan chora-tadbirlarni tasdiqlash uchun kiritish;
 d) aholining borishi zarurligini inobatga olgan holda, xalqaro yo‘lovchi avtobus yo‘nalishlarini ochish yuzasidan ishlarni tizimli ravishda tashkil etish;
 e) O‘zbekiston Respublikasi Ichki ishlar vazirligi bilan birgalikda yo‘l harakati xavfsizligi va Qoraqalpog‘iston Respublikasi Transport vazirligi, viloyatlar va Toshkent shahar transport boshqarmalari inspektorlaridan iborat doimiy faoliyat yurituvchi tezkor mobil guruhlarni Qoraqalpog‘iston Respublikasida, viloyatlarda va Toshkent shahrida tashuvchilar tomonidan yo‘lovchilar tashishda xavfsizlikni ta’minlash talablariga, tender kontraktlari va yuklarni tashish shartlariga rioya etilishi, avtotransport vositalarining qatnovoldi majburiy texnik ko‘rikdan o‘tkazilishi, yo‘l-transport hodisalarining oldini olish bo‘yicha profilaktika ishlarining amalga oshirilishi yuzasidan hamkorlikda reydlar o‘tkazish maqsadida shakllantirish.
 6. Belgilab qo‘yilsinki:
 Toshkent shahri va Toshkent viloyati hokimliklarining tugatilayotgan yo‘lovchilar tashishlari barcha turlari harakatini litsenziyalash va muvofiqlashtirish departamentlarining avtomobil transporti yo‘lovchilar tashishlarini litsenziyalash bo‘yicha vakolatlari, belgilangan tartibda, “O‘zavtotrans” agentligining tegishli hududiy boshqarmalariga o‘tkaziladi;
 Toshkent shahri va Toshkent viloyati hokimliklarining tugatilayotgan yo‘lovchi transportining barcha turlari harakatini litsenziyalash va muvofiqlashtirish departamentlari tomonidan berilgan litsenziyalar va litsenziya varaqalari ularda ko‘rsatilgan muddatlar tugagunga qadar amal qiladi.
 7. Qoraqalpog‘iston Respublikasi Vazirlar Kengashi Raisining o‘rinbosari, viloyatlar, tumanlar va shaharlar hokimlarining transport xizmatini nazorat qiluvchi o‘rinbosarlari zimmasiga umumiy foydalanishdagi to‘xtash bekatlarining zarur darajadagi ta’minoti va saqlanishini, xavfsizlik talablariga rioya etilishini, sanitariya qoidalari, normalari va gigiyena normativlarini ta’minlash yuzasidan shaxsiy javobgarlik yuklansin.
 8. O‘zbekiston Respublikasi Hukumatining 6-ilovaga muvofiq ayrim qarorlariga o‘zgartirish va qo‘shimchalar kiritilsin.
 9. O‘zbekiston Respublikasi Hukumatining 7-ilovaga muvofiq ayrim qarorlari o‘z kuchini yo‘qotgan deb hisoblansin.
 10. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari — “O‘zbekiston temir yo‘llari” AJ boshqaruvi raisi A.J. Ramatov va O‘zbekiston avtomobil transporti agentligi boshlig‘i D.T. Dexkanov zimmasiga yuklansin.
 3. Vazirlar Mahkamasining “O‘zbekiston Respublikasi orqali o‘tadigan maxsus yuklar va harbiy tarkiblarning tranzitini davlat tomonidan tartibga solish va nazorat qilish to‘g‘risida” 2002-yil 21-fevraldagi 62-son qarorida (O‘zbekiston Respublikasi QHT, 2002-y., 3-4-son, 34-modda):
 a) 4 va 5-bandlarning ikkinchi xatboshidagi “va daryo” so‘zlari chiqarib tashlansin;
 b) 3-ilovada:
 5-bandda:
 beshinchi xatboshi quyidagi mazmunda bayon etilsin:
 “O‘zbekiston avtomobil transporti agentligi — avtomobil transportida tranzitni amalga oshirishda”;
 quyidagi mazmundagi yettinchi xatboshi qo‘shilsin:
 “Favqulodda vaziyatlar vazirligi — daryo transportida tranzit amalga oshirilganda”;
 yettinchi xatboshi sakkizinchi xatboshi deb hisoblansin;
 31-banddagi “va daryo” so‘zlari chiqarib tashlansin. 
 5. Vazirlar Mahkamasining “Transport sohasidagi faoliyatning ayrim turlarini litsenziyalash to‘g‘risidagi nizomlarni tasdiqlash haqida” 2003-yil 21-avgustdagi 360-son qarorida (O‘zbekiston Respublikasi QHT, 2003-y., 15-16-son, 131-modda):
 3-bandda:
 to‘rtinchi xatboshidagi “va daryo” so‘zlari chiqarib tashlansin;
 beshinchi xatboshidagi:
 “va daryo” so‘zlari chiqarib tashlansin;
 “bo‘linmalari tomonidan” so‘zlari “boshqarmalari tomonidan” so‘zlari bilan almashtirilsin;
 oltinchi xatboshisi chiqarib tashlansin.
 6. Vazirlar Mahkamasining “O‘zbekiston Respublikasida avtomobil transportida yo‘lovchilar va bagaj tashish qoidalarini hamda Avtobuslarda yo‘lovchilar tashish xavfsizligini ta’minlashga doir talablarni tasdiqlash haqida” 2003-yil 4-noyabrdagi 482-son qarorida (O‘zbekiston Respublikasi QHT, 2003-y., 21-son, 204-modda):
 a) 1-ilovada:
 5, 87, 88-bandlardagi “va daryo” so‘zlari chiqarib tashlansin;
 8-9-bandlar quyidagi tahrirda bayon etilsin:
 “8. Yo‘nalishli avtobuslar va yo‘nalish taksilari harakati:
 a) shahar yo‘nalishlarida — shaharlar hokimliklari yoki O‘zbekiston avtomobil transporti agentligining hududiy boshqarmalari tomonidan;
 b) shahar atrofi va shaharlararo-viloyatlar ichidagi yo‘nalishlarda — viloyatlar hokimliklari yoki O‘zbekiston avtomobil transporti agentligining hududiy boshqarmalari tomonidan;
 v) viloyatlararo-shaharlararo va xalqaro yo‘nalishlarda — O‘zbekiston avtomobil transporti agentligi tomonidan tuziladigan jadvallar bo‘yicha tashkil etiladi.
 9. Yangi yo‘nalishlarni tashkil etish (ochish) qonun hujjatlarida belgilangan tartibda:
 a) shaharlarda — shaharlar hokimliklari yoki O‘zbekiston avtomobil transporti agentligining hududiy boshqarmalari tomonidan yo‘nalish sxemalarini Toshkent shahar IIBB, Qoraqalpog‘iston Respublikasi IIV va viloyatlar IIB yo‘l harakati xavfsizligi hududiy boshqarmalari bilan kelishgan holda;
 b) shahar atrofi va viloyatlar ichidagi yo‘nalishlarda — Qoraqalpog‘iston Respublikasi Vazirlar Kengashi va viloyatlar hokimliklari, Toshkent shahri yoki O‘zbekiston avtomobil transporti agentligining hududiy boshqarmalari Toshkent shahri IIBB, Qoraqalpog‘iston Respublikasi IIV va viloyatlar IIB yo‘l harakati xavfsizligi hududiy boshqarmalari bilan birgalikda;
 v) viloyatlararo, shaharlararo va xalqaro yo‘nalishlarda — O‘zbekiston Respublikasi Ichki ishlar vazirligi Yo‘l harakati xavfsizligi bosh boshqarmasi bilan yo‘nalishlar sxemalarini kelishgan holda O‘zbekiston avtomobil transporti agentligi tomonidan amalga oshiriladi”;
 100-bandning birinchi xatboshiga “yoxud internet orqali elektron to‘lov vositasi yordamida” so‘zlari qo‘shilsin:
 b) 2-ilovada:
 2-bandning o‘ninchi xatboshi, 5-bandining birinchi xatboshi, 19-band, 27-bandning to‘rtinchi xatboshi, 61, 65-bandlar, 75-bandning birinchi va ikkinchi xatboshilaridagi “va daryo” so‘zlari chiqarib tashlansin;
 2-bandning o‘ninchi xatboshi, 5-bandning birinchi xatboshi, 27-bandning to‘rtinchi xatboshi va 65, 75-bandlardagi “bo‘linmalari” so‘zlari tegishli kelishikda “boshqarmalari” so‘zlari bilan almashtirilsin;
 5-bandda:
 quyidagi mazmundagi beshinchi xatboshi qo‘shilsin:
 “haydovchilarning mehnat va dam olish tartibiga, avtomobil transportida yo‘lovchilar va yuklarni tashish qoidalariga, og‘ir va hajmi katta o‘lchamdagi avtomobil tashuvlari xavfsizligini ta’minlash bo‘yicha talablarga rioya etishlari ustidan nazorat”;
 beshinchi xatboshi oltinchi xatboshi deb hisoblansin;
 19-banddagi “, yakka tartibdagi tadbirkorlar” so‘zlari chiqarib tashlansin;
 72-banddagi “yo‘lovchi transportini boshqarish bo‘yicha ular tomonidan maxsus vakolatli organlar” so‘zlari “O‘zbekiston avtomobil transporti agentligining hududiy boshqarmalari” so‘zlari bilan almashtirilsin.
 7. Vazirlar Mahkamasining 2006-yil 14-iyul 138-son qarori (O‘zbekiston Respublikasi QT, 2006-y., 7-son, 51-modda) bilan tasdiqlangan Avtomobil transportida yo‘lovchilarni va yuklarni shaharda, shahar atrofida, shaharlararo va xalqaro yo‘nalishlar bo‘yicha tashish faoliyatini litsenziyalash to‘g‘risidagi nizomda:
 a) 3-band quyidagi tahrirda bayon etilsin:
 “3. Litsenziya berish, shuningdek, qonun hujjatlarida belgilangan hollarda litsenziyaning amal qilishini to‘xtatib turish yoki to‘xtatish, shuningdek, uni bekor qilish va qayta rasmiylashtirish to‘g‘risidagi qarorlar litsenziyalovchi organlar tomonidan:
 O‘zbekiston avtomobil transporti agentligi tomonidan (keyingi o‘rinlarda Agentlik deb ataladi) — O‘zbekiston Respublikasida yo‘lovchi va yuklarni xalqaro tashish bo‘yicha;
 Agentlikning hududiy boshqarmalari tomonidan — shahar, shahar atrofi, shaharlararo yo‘lovchi va yuklarni tashish bo‘yicha”;
 b) 5-bandga quyidagi mazmundagi o‘n to‘qqizinchi xatboshi qo‘shilsin:
 “Xalqaro yo‘nalishlarda yuklarni tashishni amalga oshirish huquqiga litsenziyaga ega bo‘lgan avtomobilda milliy yuk tashuvchilar unga muvofiq shaharlararo yo‘nalishlarda yuk tashishni amalga oshirish huquqiga ham egadirlar”;
 v) 6-band quyidagi tahrirda bayon qilinsin:
 “6. Litsenziya amal qilish muddati cheklanmasdan beriladi”;
 g) 9-bandning “j” kichik bandidagi “shu jumladan Toshkent shahri bo‘yicha va Toshkent viloyati chegarasi doirasida — tegishli Departament tomonidan” so‘zlari chiqarib tashlansin;
 d) 13-banddagi “tegishli ravishda” va “yoki Departamentning” so‘zlari chiqarib tashlansin;
 e) 15-banddagi “tegishli ravishda” va “va Departament tomonidan” so‘zlari chiqarib tashlansin;
 j) 16-banddagi “o‘n besh” so‘zi “o‘n ish kuni” so‘zlari bilan almashtirilsin; 
 z) quyidagi mazmundagi 161-band qo‘shilsin: 
 “161. Agar Agentlik litsenziya berish to‘g‘risidagi arizani ko‘rib chiqish muddati mobaynida litsenziya berish yoki uni berishni rad etish to‘g‘risida qaror qilmasa, u holda ko‘rsatib o‘tilgan muddat tamom bo‘lgandan keyin litsenziya talabgori o‘zi ariza bergan faoliyatni, bu haqda Agentlikni yozma ravishda xabardor qilib, amalga oshirish huquqiga ega. 
 Ushbu bandning birinchi xatboshida nazarda tutilgan holatda Agentlik litsenziya talabgorining yozma bildirishnomasi olingandan keyin besh ish kuni mobaynida unga litsenziyani berishga majbur”; 
 i) 33-bandning uchinchi xatboshi quyidagi tahrirda bayon etilsin:
 “Litsenziyalar berilganligi uchun undiriladigan davlat boji mablag‘lari O‘zbekiston avtomobil transporti agentligining Avtomobil transportini rivojlantirish jamg‘armasining maxsus g‘aznachilik hisobvarag‘iga o‘tkaziladi va ilmiy-tadqiqot ishlari, yo‘lovchilar avtovokzallari va avtostansiyalari, shuningdek, mahalliy ijro etuvchi hokimiyat organlariga qarashli bo‘lgan umumiy foydalanishdagi yo‘lovchi yo‘nalishlari to‘xtash punktlarini qurish, rekonstruksiya qilish va ta’mirlash bo‘yicha ilmiy-tadqiqot ishlarini, dasturlarni moliyalashtirishda, shuningdek, avtotransport vositalarini xarid qilish va avtomobil transportini boshqarish tizimiga axborot-kommunikatsiya texnologiyalarini joriy etish, “O‘zavtotrans” agentligini saqlash uchun foydalaniladi”.
 8. Vazirlar Mahkamasining 2010-yil 2-apreldagi 62-son qaroriga (O‘zbekiston Respublikasi QHT, 2010-y., 14-15-son, 106-modda) 1-ilovaning 23-pozitsiyasi quyidagi tahrirda bayon etilsin:
 9. Vazirlar Mahkamasining 2011-yil 16-fevraldagi 35-son qarori (O‘zbekiston Respublikasi QHT, 2003-y., 21-son, 204-modda) bilan tasdiqlangan O‘zbekiston Respublikasida xavfli yuklarni avtomobil transportida tashish qoidalari 2-bandining o‘n uchinchi xatboshidagi va 54-bandining “g” kichik bandidagi “va daryo” so‘zlari chiqarib tashlansin.
 10. Vazirlar Mahkamasining 2011-yil 18-maydagi 139-son qaroriga (O‘zbekiston Respublikasi QT, 2011-y., 5-son, 36-modda) 1-ilovada: 
 a) 12-band quyidagi tahrirda bayon etilsin:
 “12. O‘zbekiston avtomobil transporti agentligi ushbu Nizomning quyidagi qismi talablariga rioya etilishi ustidan nazoratni amalga oshiradi”;
 b) 15-banddagi “va daryo” so‘zi chiqarib tashlansin.
 12. Vazirlar Mahkamasining “Avtomobilda xalqaro yuk tashiydigan avtotransport vositalariga raqamli nazorat qurilmalarini joriy etish to‘g‘risida” 2011-yil 22-dekabrdagi 340-son qarorining (O‘zbekiston Respublikasi QT, 2011-y., 51-son, 546-modda) 2-bandidagi va 3-bandining birinchi xatboshidagi “va daryo” so‘zlari chiqarib tashlansin.
 13. Vazirlar Mahkamasining 2012-yil 18-oktabrdagi 297-son qarori bilan tasdiqlangan O‘rindoshlik asosida hamda bir necha kasbda va lavozimda ishlash tartibi to‘g‘risidagi Nizomning 4-bandiga quyidagi mazmundagi to‘rtinchi xatboshi qo‘shilsin:
 “avtomobil tashuvlari xavfsizligini ta’minlash xizmatining ishchisi (mutaxassisi) sifatida”;
 to‘rtinchi — yettinchi xatboshilar tegishli ravishda beshinchi — sakkizinchi xatboshilar deb hisoblansin.
 16. Vazirlar Mahkamasining “Shahar yo‘lovchi tashish transporti tizimini yanada takomillashtirishga doir tashkiliy chora-tadbirlar to‘g‘risida” 2013-yil 13-noyabrdagi 308-son qarorida (O‘zbekiston Respublikasi QT, 2013-y., 11-son, 82-modda):
 2-bandning ikkinchi xatboshidagi “Toshkent shahar hokimligining Barcha turdagi yo‘lovchi tashish transporti harakatini litsenziyalash va muvofiqlashtirish departamentiga” so‘zlari “O‘zbekiston avtomobil transporti agentligining Toshkent shahar boshqarmasiga” so‘zlari bilan almashtirilsin;
 11-bandga quyidagi mazmundagi to‘rtinchi xatboshi qo‘shilsin:
 “Toshshahartransxizmat” AJ boshqaruvi raisi maqomi bo‘yicha Toshkent shahar hokimining o‘rinbosariga tenglashtiriladi”;
 5-ilovada:
 2-bandning uchinchi xatboshidagi “Toshkent shahar hokimligining barcha turdagi yo‘lovchi transporti harakatini litsenziyalash va muvofiqlashtirish Departamenti (keyingi o‘rinlarda Departament deb ataladi) so‘zlari “O‘zbekiston avtomobil transporti agentligining Toshkent shahar boshqarmasi” so‘zlari bilan almashtirilsin;
 3-bandda:
 birinchi xatboshidagi “Departament tomonidan” so‘zlari “Toshkent shahar hokimligi yoki O‘zbekiston avtomobil transporti agentligining Toshkent shahar boshqarmasi tomonidan” so‘zlari bilan almashtirilsin;
 ikkinchi-uchinchi xatboshilaridagi “Departament tomonidan” so‘zlari “O‘zbekiston avtomobil transporti agentligining Toshkent shahar boshqarmasi” so‘zlari bilan almashtirilsin.
 17. Vazirlar Mahkamasining 2015-yil 15-sentabrdagi 266-son qarori (O‘zbekiston Respublikasi QHT, 2015-y., 37-son, 487-modda) bilan tasdiqlangan Tashuvchining fuqarolik javobgarligini majburiy sug‘urta qilish qoidalarida:
 66-bandning to‘rtinchi xatboshi quyidagi tahrirda bayon etilsin:
 “shahar yo‘lovchilar, avtomobil transporti sohasida — tashuvchilar tomonidan litsenziya talablari va shartlariga rioya etilishini qonun hujjatlarida belgilangan tartibda tekshirishda, avtomobil va daryo transporti sohasidagi axborotni tashuvchilardan so‘rashda va olishda hamda jamoat avtomobil va daryo transporti faoliyatini muvofiqlashtirishga doir boshqa vakolatlarni amalga oshirishda O‘zbekiston avtomobil transporti agentligi tomonidan”;
 beshinchi va oltinchi xatboshilar chiqarib tashlansin.
 18. Vazirlar Mahkamasining 2017-yil 25-apreldagi 237-son qarori (O‘zbekiston Respublikasi QHT, 2017-y., 17-son, 299-modda) bilan tasdiqlangan Muomalaga chiqarilayotgan g‘ildirakli transport vositalarining xavfsizligi to‘g‘risidagi umumiy texnik reglamentning 22-bandi quyidagi tahrirda bayon etilsin:
 “22. O‘zbekiston Respublikasiga olib kirilayotgan transport vositasi (shassi)ning turini tasdiqlash yoki sertifikatlashda faqat O‘zbekiston Respublikasi rezidenti — ishlab chiqaruvchi yoki tashuvchining vakili ariza beruvchi bo‘lishi mumkin.
 Ishlab chiqaruvchining vakili transport vositasi (shassi)ning Texnik reglament talablariga muvofiq xavfsizligini ta’minlashda ishlab chiqaruvchi bilan solidar (birgalikda) javobgardir”. 
 19. Vazirlar Mahkamasining “Aholiga transport xizmati ko‘rsatish hamda shaharlar va qishloqlarda avtobuslarda yo‘lovchilar tashish tizimini yanada takomillashtirish chora-tadbirlarini amalga oshirish to‘g‘risida” 2017-yil 25-apreldagi 238-son qarorida (O‘zbekiston Respublikasi QHT, 2017-y., 17-son, 300-modda): 
 a) 3-bandning ikkinchi, to‘rtinchi va oltinchi xatboshilaridagi, 4-5 bandlardagi “va daryo” so‘zlari chiqarib tashlansin;
 b) 1 va 2-bandlar, 1 — 3-ilovalar o‘z kuchini yo‘qotgan deb hisoblansin;
 v) 6-bandda:
 ikkinchi xatboshidagi “to‘g‘risidagi kodeksining” so‘zlaridan keyin “144-moddaning to‘rtinchi va beshinchi qismlari (transportda chiptasiz yurish), 145-moddaning ikkinchi qismi bilan (yo‘lovchilarni chiptasiz tashish),” so‘zlari qo‘shilsin;
 uchinchi xatboshi quyidagi tahrirda bayon qilinsin:
 “undiriladigan jarimalar summasining 84 foizi O‘zbekiston avtomobil transporti agentligining Avtomobil transportini rivojlantirish jamg‘armasining maxsus g‘aznachilik hisobvarag‘iga o‘tkaziladi”.
 1. Vazirlar Mahkamasining “O‘zbekiston avtomobil va daryo transporti agentligi faoliyatini yanada takomillashtirish chora-tadbirlari to‘g‘risida” 2004-yil 10-martdagi 118-son qarori (O‘zbekiston Respublikasi QT, 2004-y., 3-son, 27-modda).
 2. Vazirlar Mahkamasining “Toshkent shahrida yo‘lovchi transporti tizimini yanada takomillashtirish chora-tadbirlari to‘g‘risida” 2006-yil 31-yanvardagi 11-son qarorining 1 va 2-bandlari (O‘zbekiston Respublikasi QT, 2006-y., 1-son, 6-modda) va qarorga 1 va 3-ilovalar.
 3. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida” (O‘zbekiston Respublikasi Prezidentining “Tadbirkorlik faoliyati yuritish uchun ruxsatnoma turlarini qisqartirish va ularni berish tartib-qoidalarini soddalashtirish to‘g‘risida” 2005-yil 21-sentabrdagi PQ-186-son qarori) 2006-yil 22-maydagi 92-son qaroriga ilovaning 46-bandi (O‘zbekiston Respublikasi QT, 2006-y., 5-son, 33-modda). 
 4. Vazirlar Mahkamasining “Toshkent viloyati hokimligining yo‘lovchi transportining barcha turlari harakatini litsenziyalash va muvofiqlashtirish departamentini tashkil etish to‘g‘risida” 2007-yil 1-noyabrdagi 229-son qarori (O‘zbekiston Respublikasi QT, 2007-y., 11-son, 62-modda).
 5. Vazirlar Mahkamasining “O‘zbekiston Respublikasi Hukumatining vazirliklar, davlat qo‘mitalari va idoralar to‘g‘risidagi nizomlarni tasdiqlash bo‘yicha ayrim qarorlariga o‘zgartirish va qo‘shimchalar kiritish haqida” 2010-yil 5-iyundagi 108-son qaroriga ilovaning 35-bandi (O‘zbekiston Respublikasi QT, 2010-y., 6-son, 28-modda). 
 6. Vazirlar Mahkamasining “O‘zbekiston Respublikasi Vazirlar Mahkamasining “O‘zbekiston avtomobil va daryo transporti agentligi faoliyatini yanada takomillashtirish chora-tadbirlari to‘g‘risida” 2004-yil 10-martdagi 118-son qaroriga o‘zgartirish va qo‘shimchalar kiritish haqida (O‘zbekiston Respublikasi Prezidentining 2011-yil 8-sentabrdagi PQ-1615-son qarori)” 2011-yil 6-dekabrdagi 318-son qarori (O‘zbekiston Respublikasi QT, 2011-y., 49-son, 93-modda). 
 7. Vazirlar Mahkamasining “Umumiy foydalaniladigan transportda yo‘lovchi tashuvchilar faoliyatini hamda ularni moliyalashtirish tartibini takomillashtirish to‘g‘risida” 2012-yil 17-sentabrdagi 273-son qarorining 2-bandi (O‘zbekiston Respublikasi QT, 2012-y., 9-son, 68-modda).
 8. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek ba’zilarini o‘z kuchini yo‘qotgan deb hisoblash to‘g‘risida” 2013-yil 9-sentabrdagi 244-son qaroriga 1-ilovaning 51 va 57-bandlari (O‘zbekiston Respublikasi QT, 2013-y., 9-son, 64-modda). 
 9. Vazirlar Mahkamasining “Tashuvchining fuqarolik javobgarligini majburiy sug‘urta qilish to‘g‘risida”gi O‘zbekiston Respublikasi Qonunini amalga oshirish chora-tadbirlari haqida” 2015-yil 15-sentabrdagi 266-son qaroriga 2-ilovaning 4 va 5-bandlari (O‘zbekiston Respublikasi QT, 2015-y., 9-son, 82-modda).
 10. Vazirlar Mahkamasining “Aholiga transport xizmati ko‘rsatish hamda shaharlar va qishloqlarda avtobuslarda yo‘lovchilar tashish tizimini yanada takomillashtirish chora-tadbirlarini amalga oshirish to‘g‘risida” 2017-yil 25-apreldagi 238-son qarorining 1-bandi (O‘zbekiston Respublikasi QHT, 2017-y., 17-son, 300-modda) va unga 1 — 3 ilovalar, shuningdek, 4-ilovaning 3-bandi.
 11. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek ba’zilarini o‘z kuchini yo‘qotgan deb hisoblash to‘g‘risida (O‘zbekiston Respublikasi Prezidentining “O‘zbekiston Respublikasi Xususiylashtirilgan korxonalarga ko‘maklashish va raqobatni rivojlantirish davlat qo‘mitasini tashkil etish to‘g‘risida” 2017-yil 18-apreldagi PF-5016-sonli Farmoni)” 2017-yil 16-avgustdagi 638-son qaroriga 1-ilovaning 37 va 40-bandlari (O‘zbekiston Respublikasi QHT, 2017-y., 33-son, 863-modda).